ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-0094/01

υποβολή: Heidi Hautala (Verts/ALE) προς το Συμβούλιο

(18 Ιανουαρίου 2001)

Θέμα: Βελτίωση της κατασκευής των οχημάτων μεταφοράς ζώων

Τον Ιούλιο του 1997 η Επιτροπή πρότεινε μια οδηγία για τα οχήματα με κινητήρα και τα ρυμουλκούμενά τους που χρησιμοποιούνται για τη μεταφορά ορισμένων ζώων. Η εν λόγω πρόταση τροποποιούσε την οδηγία 70/156/ΕΚ(1). Το Κοινοβούλιο εξέδωσε τη γνώμη του τον Ιούλιο του 1998 και πρότεινε διάφορες τροπολογίες στις διατάξεις περί κατασκευής των οχημάτων οι οποίες θα βελτίωναν την ορθή μεταχείριση των ζώων. Η Επιτροπή έκανε αποδεκτές πολλές από αυτές τις τροπολογίες και τον Απρίλιο του 1999 δημοσιεύτηκε μια τροποποιημένη πρόταση. Τώρα μένει να εκδοθεί η κοινή θέση, δεδομένου ότι η προτεινόμενη οδηγία κατατέθηκε δυνάμει του άρθρου 189Α, παρ. 2, της Συνθήκης ΕΚ, η οποία έχει ήδη καθυστερήσει πολύ. Μπορεί το Συμβούλιο να διαβεβαιώσει ότι θα καταλήξει σύντομα σε κοινή θέση και ότι θα επιτρέψει την προώθηση αυτής της νομοθεσίας προκειμένου να μπορέσουν να επιτευχθούν περαιτέρω βελτιώσεις όσον αφορά την ορθή μεταχείριση των μεταφερόμενων ζώων;

(1) ΕΕ L 42 της 23.2.1970, σελ. 1.

Απάντηση

(7 Μαΐου 2001)

1. Όπως αναφέρεται και στο ερώτημα του αξιοτίμου μέλους του Κοινοβουλίου, η Επιτροπή παρουσίασε το 1997, πρόταση σχετικά με την κατασκευή των οχημάτων μεταφοράς ζώων.

Η πρόταση εξετάσθηκε επανειλημμένα στα πλαίσια του Συμβουλίου, με σκοπό την επίτευξη κοινής θέσης. Η τελευταία εξέταση πραγματοποιήθηκε το Μάρτιο 2000. Εκκρεμεί ακόμα η επίλυση ορισμένων θεμάτων και δη των τεχνικών προδιαγραφών που εφαρμόζονται στις ράμπες φορτοεκφόρτωσης καθώς και της διάρκειας των ταξειδίων, πράγμα που εμποδίζει την εξεύρεση σφαιρικής λύσης.

2. Δεν προβλέπεται προς το παρόν επανεξέταση της πρότασης από το Συμβούλιο.
ΓΡΑΠΤΗ ΕΡΩΤΗΣΗ E-0583/01

υποβολή: Sergio Berlato (UEN) προς την Επιτροπή

(1 Μαρτίου 2001)

Θέμα: Αποζημιώσεις για καταναγκαστική εργασία

Εν συνεχεία των διαπραγματεύσεων μεταξύ εκπροσώπων της γερμανικής βιομηχανίας και της ένωσης των θυμάτων καταναγκαστικής εργασίας στη Γερμανία κατά τη διάρκεια του τελευταίου Παγκοσμίου Πολέμου, στις 17 Ιουλίου 2000 το γερμανικό κοινοβούλιο ενέκρινε νόμο για τη δημιουργία ταμείου 10 000 δισ. γερμανικών μάρκων για την αποζημίωση των πρώην εκτοπισθέντων και κρατουμένων που εξαναγκάσθηκαν να εργασθούν κατά την περίοδο εκείνη στις γερμανικές βιομηχανίες. Ακόμη και οι Ηνωμένες Πολιτείες άσκησαν πιέσεις για τη δημιουργία αυτού του ταμείου μέσω συλλογικών δικαστικών προσφυγών που κατέληξαν στη σύναψη μιας συμφωνίας μεταξύ ΗΠΑ και Ομοσπονδιακής Δημοκρατίας της Γερμανίας για την αποζημίωση τωνποβληθέντων σε καταναγκαστική εργασία στη γερμανική πολεμική βιομηχανία.

Η ως άνω συμφωνία προβλέπει την αποζημίωση πολιτών από την Ουκρανία, την Ουγγαρία, τη Λευκορωσία και την πρώην Τσεχοσλοβακία, όχι όμως και Ιταλών. Υπενθυμίζουμε ότι, με βάση τη συμφωνία που συνήφθη το 1944 μεταξύ της Εθνικοσοσιαλιστικής Ιταλίας και της ναζιστικής Γερμανίας, δεκάδες χιλιάδων ιταλών στρατιωτικών και πολιτών, φυλακισμένων και κρατουμένων κατά τον πόλεμο, μετατράπηκαν καταναγκαστικά σε εργαζομένους καιποχρεώθηκαν να προσφέρουν εργασία στην πολεμική βιομηχανία.

Είναι πλέον ορατό το ενδεχόμενο οι ιταλοί να αποκλεισθούν από την πρόσβαση στα οικονομικά οφέλη που προσφέρει το ταμείο στους πολίτες των κρατών που μετείχαν άμεσα στις διαπραγματεύσεις. Η ιταλική κυβέρνηση έχει, ως εκ τούτου, ηθικήποχρέωση να δραστηριοποιηθεί προκειμένου να χορηγηθεί, το δυνατόν συντομότερα, μία δίκαιη και αξιοπρεπής αποζημίωση στους καταναγκασθέντες ιταλούς εργαζόμενους.

Θα μπορούσε άραγε η Επιτροπή να διευκρινίσει κατά πόσον σκοπεύει να παρέμβει προς την Ιταλία προκειμένου να γνωρίσει τις πρωτοβουλίες που έχει ενδεχομένως αναλάβει, ώστε οι καταναγκασθέντες κατά τη διάρκεια του δεύτερου Παγκοσμίου Πολέμου ιταλοί εργαζόμενοι να εισπράξουν μια πλήρη και προσήκουσα αποζημίωση από τη Γερμανία;

Απάντηση του κ. Prodi εξ ονόματος της Επιτροπής

(30 Απριλίου 2001)

Το αντικείμενο της ερώτησης δεν είναι της αρμοδιότητας της Επιτροπής.
ΓΡΑΠΤΗ ΕΡΩΤΗΣΗ P-0344/01

υποβολή: Mihail Papayannakis (GUE/NGL) προς την Επιτροπή

(6 Φεβρουαρίου 2001)

Θέμα: Επέκταση του Μετρό Αθηνών

Η Ελληνική Κυβέρνηση αποφάσισε να επεκτείνει τηνπάρχουσα γραμμή του Μετρό Αθηνών από το σημερινό τέρμα της Εθνικής Αμύνης έως το Σταυρό Αγίας Παρασκευής προκειμένου να διευκολυνθεί η σύνδεση με το νέο αεροδρόμιο της Αθήνας. Η κυβέρνηση, για λόγους ταχύτητας και οικονομίας, όπως ισχυρίζεται, αποφάσισε να καταργήσει στο νέο τμήμα της επέκτασης 4 από τους 5 αρχικά προβλεπόμενους σταθμούς, που θα εξυπηρετούσαν τις συνοικίες του Χολαργού, της Αγίας Παρασκευής κλπ.

Παράλληλα για τη χρηματοδότηση αυτής της επέκτασης φαίνεται ότι θα χρησιμοποιηθούν κοινοτικά κονδύλια που ήδη έχουν εγκριθεί για την επέκταση του Μετρό προς το Αιγάλεω, μία κατεξοχήν λαϊκή περιοχή των Αθηνών, της οποίας η γραμμή Μετρό παραπέμπεται για πολύ αργότερα. Έτσι όμως θα θυσιαζόταν μία σύνδεση τωνποβαθμισμένων περιοχών της πόληςπέρ μίας απόπειρας εξυπηρέτησης του αεροδρομίου, η οποία όμως ας σημειωθεί ότι θα έχει πολύ αμφίβολη χρησιμότητα, δεδομένου ότι ο προβλεπόμενος σταθμός του Σταυρού απέχει πολλά χιλιόμετρα από το αεροδρόμιο.

Έχει ενημερωθεί η Επιτροπή για αυτές τις σημαντικές αλλαγές και πως τις αξιολογεί;

Απάντηση του κ. Barnier εξ ονόματος της Επιτροπής

(19 Απριλίου 2001)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην γραπτή του ερώτηση E-3658/00(1).

(1) βλέπε σελίδα 25.
ΓΡΑΠΤΗ ΕΡΩΤΗΣΗ E-0107/01

υποβολή: Dana Scallon (PPE-DE) προς το Συμβούλιο

(1 Φεβρουαρίου 2001)

Θέμα: Μη ορισμός επιτρόπου διοικήσεως για τον αγροτικό τομέα από την Ιρλανδία

Γιατί η Ιρλανδία δεν έχει ορίσει επίτροπο διοικήσεως για τον αγροτικό τομέα;

Απάντηση

(14 Μαΐου 2001)

Το Ευρωπαϊκό Κοινοβούλιο ορίζει Διαμεσολαβητή μετά τις εκλογές του Ευρωπαϊκού Κοινοβουλίου για τη διάρκεια της θητείας του. Ο επί του παρόντος εν ενεργεία Διαμεσολαβητής είναι ο κ. Jacob Sderman. Ο Διαμεσολαβητής είναι ο αποδέκτης καταγγελιών και διενεργεί έρευνες σχετικά με περιπτώσεις κακής διοίκησης των κοινοτικών θεσμικών ή άλλων οργάνων, με εξαίρεση το Ευρωπαϊκό Δικαστήριο και το Πρωτοδικείο κατά την άσκηση των δικαιοδοτικών τους καθηκόντων.

Η συγκεκριμένη ερώτηση της Αξιότιμης Βουλευτού που αφορά την Ιρλανδία και τον διορισμό Διαμεσολαβητή για τον αγροτικό τομέα εμπίπτει στην εθνική και όχι στην κοινοτική αρμοδιότητα.
ΓΡΑΠΤΗ ΕΡΩΤΗΣΗ E-0208/01

υποβολή: Catherine Stihler (PSE) προς την Επιτροπή

(2 Φεβρουαρίου 2001)

Θέμα: Ανανέωση του στόλου και πλεόνασμα αλιευτικής ικανότητας

Ο ΟΟΣΑ εκτιμά ότι το 1997 δαπανήθηκαν 1,3 δισ ευρώ για την επιδότηση του ευρωπαϊκού αλιευτικού τομέα. Ένα μεγάλο μέρος του ως άνω ποσού χρησιμοποιήθηκε για την ανανέωση και τον εκσυγχρονισμό του στόλου. Έχονταςπόψη το μεγάλο πλεόνασμα αλιευτικής ικανότητας του στόλου της ΕΕ, η Επιτροπή θεωρεί άραγε πως αυτά τα χρήματα δαπανήθηκαν σωστά και ποιες ασφαλιστικές δικλείδεςπάρχουν προκειμένου να διασφαλιστεί ότι οι πόροι δεν χρησιμοποιούνται για την ανατροφοδότηση του πλεονάσματος αλιευτικής ικανότητας;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0177/01 και E-0208/01

(12 Μαρτίου 2001)

Σύμφωνα με εκτιμήσεις του ΟΟΣΑ, το 1997 μόνο το 10 % των δημόσιων επιδοτήσεων της ΕΕ στον αλιευτικό τομέα διατέθηκαν για την ανανέωση και τον εκσυγχρονισμό του στόλου. Για την περίοδο 1994-1999 του ΧΜΠΑ (χρηματοδοτικό μέσο προσανατολισμού της αλιείας), τα δημόσια κονδύλια (κοινοτικά και κρατών μελών) που δαπανήθηκαν για την ανανέωση και τον εκσυγχρονισμό του στόλου ανήλθαν σε 593 εκατ. ευρώ, δηλαδή στο 22 % περίπου της συνολικής δημόσιας ενίσχυσης που δόθηκε στον τομέα κατά την περίοδο αυτή. Σε αντιδιαστολή, αναφέρεται ότι για τη χρηματοδότηση προγραμμάτων απόσυρσης αλιευτικών πλοίων με σκοπό τη μείωση τηςπερβάλλουσας χωρητικότητας χορηγήθηκαν 894 εκατ. ευρώ (33,5 % της συνολικής δημόσιας ενίσχυσης). Ένας από τους κύριους στόχους της κοινής αλιευτικής πολιτικής (ΚΑλΠ) είναι η προσαρμογή των αλιευτικών πόρων προς τη δυναμικότητα του στόλου καθώς και η διασφάλιση διατηρητικής και κερδοφόρας αλιευτικής δραστηριότητας. Οι κοινοτικοί κανόνεςπάρχουν για να αποτρέπουν την χορήγηση ενισχύσεων για νέα σκάφη ή τον εκσυγχρονισμό σε περίπτωση που κάποιο κράτος μέλος δεν έχει επιτύχει το στόχο μείωσης δυναμικότητας που καθορίζεται στα πολυετή προγράμματα προσανατολισμού για την αναδιάρθρωση του στόλου.
ΓΡΑΠΤΗ ΕΡΩΤΗΣΗ E-0521/01

υποβολή: Jonas Sjstedt (GUE/NGL) προς την Επιτροπή

(22 Φεβρουαρίου 2001)

Θέμα: Σκάνδαλα σχετικά με προηγούμενηπηρεσία ασφάλειας

Το Φθινόπωρο του 1997 ο τότε πρόεδρος της Επιτροπής είχε αντιδράσει στα σκάνδαλα που αποκαλύφθηκαν στηνπηρεσία ασφαλείας της Επιτροπής. Η επιχείρηση Group 4/Securitas με την οποία είχε συναφθεί σύμβαση για την εσωτερική και εξωτερική ασφάλεια στην Επιτροπή της ΕΕ, είχε προσφέρει, σε πολλά σημεία, μη ικανοποιητικέςπηρεσίες.

Η έκθεση διαβιβάστηκε στον Βέλγο εισαγγελέα. Σύμφωνα με πληροφορίες που δημοσιεύτηκαν στα σουηδικά μέσα ενημέρωσης, ο τελευταίος ζήτησε το Φθινόπωρο του 1998 να αρθεί η διπλωματική ασυλία οκτώπαλλήλων.

Ακολούθησε άραγε η Επιτροπή τα πορίσματα της έκθεσης του Βέλγου εισαγγελέα; Έχουν άραγε εκδώσει οι βελγικές δικαστικές αρχές απόφαση όσον αφορά τουςπαλλήλους των οποίων η διπλωματική ασυλία είχε αρθεί;

Απάντηση του κ. Kinnock εξ ονόματος της Επιτροπής

(10 Απριλίου 2001)

Το 1998, η Επιτροπή διαβίβασε την έκθεση που συντάχθηκε κατόπιν έρευνας της UCLAF στις βελγικές αρχές, έτσι ώστε να ληφθούν ενδεχομένως περαιτέρω μέτρα σχετικά με τιςποψίες παρατυπιών στηνπόθεση της Group 4/Securitas.

Στη διάρκεια των ανακρίσεων που διεξήχθησαν από τις βελγικές δικαστικές αρχές στηνπόθεση αυτή, και με αίτημά τους, η Επιτροπή ήρε την ασυλία από δικαστική δίωξη 8παλλήλων ή (στις περιπτώσεις που αυτή η ενέργεια ζητήθηκε από τις δικαστικές αρχές) τους έδωσε την άδεια να αποκαλύψουν σχετικές πληροφορίες απαντώντας στις ερωτήσεις που είχαν θέσει οι εν λόγω εθνικές αρχές. Στις εθνικές αρχές επετράπη επίσης η πρόσβαση στα κτίρια και τα έγγραφα της Επιτροπής.

Επί του παρόντος, η δικαστική διαδικασία βρίσκεται ακόμη στο στάδιο των ανακρίσεων. Σύμφωνα με τη βελγική ποινική δικονομία, η απόφαση για δίωξη ή μη των εμπλεκομένων ατόμων λαμβάνεται μόνο όταν ολοκληρωθεί το αρχικό στάδιο της ανάκρισης. Η απόφαση αυτή φυσικά εμπίπτει εξ ολοκλήρου στη διακριτική ευχέρεια των βελγικών αρχών.

Το Ευρωπαϊκό Γραφείο Καταπολέμησης της Απάτης (OLAF) παρακολουθεί στενά τις εθνικές διαδικασίες στηνπόθεση αυτή.
ΓΡΑΠΤΗ ΕΡΩΤΗΣΗ E-0016/01

υποβολή: Daniel Varela Suanzes-Carpegna (PPE-DE) προς την Επιτροπή

(17 Ιανουαρίου 2001)

Θέμα: Η καλλιέργεια μυδιού στην ΕΕ

MTEXTH καλλιέργεια μυδιών είναι ουσιώδους σημασίας για την παράκτια ζώνη της Γαλικίας, δεδομένου ότι δημιουργεί περίπου 11 500 θέσεις άμεσης απασχόλησης, από τις οποίες οι 8 500 είναι σταθερές, καθώς και 7 000 θέσεις έμμεσης απασχόλησης. Το γεγονός αυτό αποκτά ακόμη περισσότερη σημασία λόγω της διαπίστωσης ότι το εισόδημα που δημιουργείται από την παραγωγική δραστηριότητα κατανέμεται σε μία ευρεία κοινωνική βάση και, δεδομένου ότι η αρμοδιότητα λήψης αποφάσεων ανήκει στην ίδια εδαφική περιοχή, το εισόδημα αυτό επενδύεται εκ νέου στη ζώνη παραγωγής. Τούτο δημιουργεί ένα πολλαπλασιαστικό φαινόμενο στην τοπική οικονομία που λειτουργεί ως κοινωνικοοικονομικός σταθεροποιητής.

Στο επίπεδο τηςδατοκαλλιέργειας εν γένει, το μύδι έχει ιδιαίτερο βάρος και σημασία, δεδομένου ότι στη Γαλικία παράγονται κατ' έτος 250 με 300 εκατομμύρια κιλά μυδιών. Έτσι, η Γαλικία είναι ο δεύτερος παγκόσμιος παραγωγός μετά την Κίνα και ο πρώτος ευρωπαϊκός με περίπου το 50 % της συνολικής παραγωγής της Ευρωπαϊκής Ένωσης, διαθέτοντας ένα 35 % για νωπά προϊόντα, 41 % για την παραδοσιακή κονσερβοποιΐα και 24 % για νέες εναλλακτικές μορφές επεξεργασίας που βρίσκονται σε συνεχή αύξηση.

Μπορεί η Επιτροπή να μας ενημερώσει για τη νομοθεσία που εφαρμόζεται αυτή τη στιγμή στην ΕΕ σε αυτόν τον τομέα;

Δεν πιστεύει η Επιτροπή ότι είναι αναγκαία μία ομογενοποίηση των διαφόρων ρυθμίσεων που εφαρμόζονται στο εσωτερικό της ΕΕ, όπως, π.χ., στην περίπτωση των ελέγχων των βιοτοξινών, όπου εφαρμόζονται διαφορετικές μέθοδοι και διαδικασίες ανάλογα με το κράτος μέλος που τους πραγματοποιεί;

Απάντηση του κ. Fischler εξ ονόματος της Επιτροπής

(12 Μαρτίου 2001)

Η Επιτροπή διαβιβάζει απευθείας στο Αξιότιμο Μέλος και στη γενική Γραμματεία του Κοινοβουλίου κατάσταση της κοινοτικής νομοθεσίας που ισχύει για τονπόψη τομέα.

Όσον αφορά τη δεύτερη ερώτηση, η Επιτροπή θεωρεί ότι η τυποποίηση για τις θαλάσσιες βιοτοξίνες είναι εξαιρετικά σημαντική λόγω της σημασίας τους για την ανθρώπινηγεία. Καταβάλλονται σημαντικότατες προσπάθειες για την ανάπτυξη τυποποιημένων μεθόδων προς την επίτευξη του σκοπού αυτού. Οι σχετικές εργασίες διεξάγονται σε συνεργασία με το κοινοτικό εργαστήριο αναφοράς για τις θαλάσσιες βιοτοξίνες στο Vigo, Ισπανία.
ΓΡΑΠΤΗ ΕΡΩΤΗΣΗ E-0002/01

υποβολή: Rolf Linkohr (PSE) προς την Επιτροπή

(17 Ιανουαρίου 2001)

Θέμα: Επεξεργασία ιατρικών προϊόντων

1. Στην ΕΕ απορρίπτονται ετησίως μετά από μια χρήση ιατρικά προϊόντα, που δεν είναι κατ' ανάγκη μιας χρήσεως, αξίας περίπου 8 δις ευρώ. Όπως γνωρίζουμε σήμερα αυτά τα προϊόντα θα μπορούσαν να επαναχρησιμοποιηθούν όχι μόνο λόγω της αποστείρωσης αλλά και της τεχνικής αξιοπιστίας τους.

Συνειδητοποιεί η Επιτροπή ότι με τον τρόπο αυτό θα μπορούσαν να εξοικονομηθούν ποσά πολλών δις ευρώ;

2. Προτίθεται η Επιτροπή να δραστηριοποιηθεί σε αυτή την κατεύθυνση; Στο κάτω-κάτω, πρόκειται για θέμα το οποίο άπτεται όχι μόνο της πολιτικής στον τομέα τηςγείας αλλά και της λειτουργίας της εσωτερικής αγοράς.

Απάντηση του κ. Liikanen εξ ονόματος της Επιτροπής

(12 Μαρτίου 2001)

Η επαναχρησιμοποίηση ή μη των ιατρικών προϊόντων εξαρτάται από τον προορισμό του προϊόντος όπως αυτός έχει καθοριστεί από τον κατασκευαστή σύμφωνα με το σχεδιασμό και τους τεχνικούς περιορισμούς. Όταν ο κατασκευαστής διαθέτει στην αγορά προϊόντα κατάλληλα προς επαναχρησιμοποίηση, αυτά συνοδεύονται πάντα από οδηγίες για τις ενδεδειγμένες διαδικασίες προκειμένου να μπορούν να επαναχρησιμοποιηθούν με ασφαλή τρόπο, όπως καθαρισμός και επαναποστείρωση, καθώς και ενδείξεις σχετικά με την αναμενόμενη διάρκεια ζωής του προϊόντος. Όσον αφορά τα προϊόντα που προορίζονται για μία χρήση, οι κατασκευαστές δεν έχουν πραγματοποιήσει δοκιμές οι οποίες θα έδειχναν την αξιοπιστία του προϊόντος σε συνθήκες επαναχρησιμοποίησης και επομένως δεν μπορούν να αναλάβουν την ευθύνη της επαναχρησιμοποίησης.

Η Επιτροπή είναι ενήμερη για την επαναχρησιμοποίηση των προϊόντων μιας χρήσης αλλά επειδή η επαναποστείρωση μπορεί να αλλάξει τη δομή του προϊόντος και να αλλοιώσει την αξιοπιστία του (π.χ. παρουσία αποστειρωμένης σκόνης), τα νοσοκομεία οφείλουν να λαμβάνουν ιδιαίτερες προφυλάξεις προκειμένου να εξακριβώσουν εάν η ασφαλής επαναχρησιμοποίηση είναι εφικτή και να προσδιορίζουν την ενδεδειγμένη επανεπεξεργασία των προϊόντων. Το κόστος αυτού του ελέγχου και της αντίστοιχης διαδικασίας είναι σημαντικό και θα πρέπει να ληφθείπόψη στην αξιολόγηση πιθανών σχεδίων αποταμίευσης. Εξάλλου, η επανεπεξεργασία των ιατρικών προϊόντων μιας χρήσης δεν εμπίπτει στο πεδίο εφαρμογής των οδηγιών σχετικά με τα ιατρικά προϊόντα και με τα ενεργά εμφυτεύσιμα ιατρικά βοηθήματα.

Η Επιτροπή γνωρίζει τις συνέπειες της παρούσας κατάστασης για τους εθνικούς προϋπολογισμούς των κρατών μελών. Δεν έχει στη διάθεσή της συγκεκριμένα στοιχεία σχετικά με το πιθανό κόστος. Στις συνεδριάσεις μεταξύ επίσημων εμπειρογνωμόνων των κρατών μελών και εκπροσώπων της βιομηχανίας, που οργανώνει η Επιτροπή, συζητείται το ζήτημα του εάν ο προορισμός των ιατρικών προϊόντων θα πρέπει να καθορίζεται μόνο από τεχνικούς λόγους που σχετίζονται με την ασφάλεια ή και με βάση οικονομικά κριτήρια. Η σκοπιμότητα του επανασχεδιασμού των προϊόντων μιας χρήσης σε επαναχρησιμοποιήσιμα προϊόντα με σαφώς καθορισμένους όρους χρήσης θα πρέπει να αξιολογηθεί μαζί με τους όρους επαναχρησιμοποίησης των προϊόντων μιας χρήσης με στόχο τη μείωση του κόστους αλλά, παράλληλα, και τη διατήρηση της ποιότητας και της ασφάλειας.
ΓΡΑΠΤΗ ΕΡΩΤΗΣΗ E-0531/01

υποβολή: Cristiana Muscardini (UEN) προς την Επιτροπή

(22 Φεβρουαρίου 2001)

Θέμα: Πλαστική δερματολογία

Δημιουργήθηκε πρόσφατα στην Ιταλία η Διεθνής Εταιρεία Πλαστικής και Αισθητικής Δερματολογίας International Society of Plastic and Aesthetic Dermatology) με στόχο την προώθηση των στόχων της πλαστικής δερματολογίας, κλάδου που χρησιμοποιεί ήπιες μεθόδους και καθαρά δερματολογική ιατρική προσέγγιση προκειμένου να βελτιώσει την όψη του δέρματος και να διατηρήσει τηνγεία του.

1. Έχει ενημερωθεί η Επιτροπή για το νέο αυτόν κλάδο; Εάν ναι, μπορεί να μας πει εάν απαντά και σε άλλες χώρες μέλη της Ένωσης; Εάν όχι, δεν θεωρεί ότι είναι σκόπιμο να προβλεφθεί στο πρόγραμμα επιστημονικής έρευνας μια αποτίμηση του επιστημονικού αυτού κλάδου ο οποίος, εάν πράγματι δίνει αποτελέσματα, διαθέτει το μεγάλο πλεονέκτημα να μην είναι επιθετικός;

2. Ποιες πρωτοβουλίες είναι σε θέση να προτείνει για να προβάλει και να προωθήσει την επιστήμη αυτή στις άλλες χώρες της Ένωσης;

3. Δεν θεωρεί ότι η σε πανεπιστημιακό επίπεδο διδασκαλία αυτής της ειδικότητας, η οποία συνεπάγεται μη επιθετικές θεραπείες για τηνγεία του δέρματος και την αποκατάσταση των αντιαισθητικών δερματικών βλαβών και της διαδικασίας γήρανσης, μπορεί να συμβάλει στη βελτίωση τηςγείας και στην ενίσχυση της σωματικής ευεξίας του ατόμου;

Απάντηση του κ. Byrne εξ ονόματος της Ευρωπαϊκής Επιτροπής

(23 Απριλίου 2001)

1. Η Επιτροπή γνωρίζει τον νέο αυτόν κλάδο. Ωστόσο δενπάρχουν ακριβείς πληροφορίες σχετικά με τη νεοσύστατη Διεθνή Εταιρεία Πλαστικής και Αισθητικής Δερματολογίας ούτε σχετικά με την εξάπλωση του κλάδου αυτού στην Ευρώπη όσον αφορά την έρευνα. Η Επιτροπή παρακαλεί την κυρία βουλευτή να της διαβιβάσει τις σχετικές πληροφορίες.

Αν και το ισχύον πρόγραμμα για την Ποιότητα Ζωής δεν περιλαμβάνει ειδικές διατάξεις, είναι δυνατόν ναποβληθούν προτάσεις για έρευνα σχετικά με το εν λόγω θέμα στο πλαίσιο του τομέα 7.2 iii + iv των γενικών δραστηριοτήτων έρευνας και τεχνολογικής ανάπτυξης (ΕΤΑ) (κλινικές δοκιμές, αναδρομικές μελέτες και μελέτες προοπτικής)(1).

2. Δεν αποτελεί αρμοδιότητα της Επιτροπής η προώθηση ενός συγκεκριμένου ιατρικού κλάδου ή ιατρικής πρακτικής.

3. Η Επιτροπή δεν μπορεί να εκδώσει γνώμη, δεδομένου ότι δεν έχει πρόσβαση στα σχετικά στοιχεία που θα της επέτρεπαν να το πράξει. Όσον αφορά την έρευνα για την καταπολέμηση των αποτελεσμάτων της γήρανσης, γίνεται σχετική αναφορά στην κεντρική δράση 6 γήρανση του πληθυσμού και ειδικές ανάγκες του προγράμματος Ποιότητα ζωής.

(1) http://www.cordis.lu/life/home.html.
ΓΡΑΠΤΗ ΕΡΩΤΗΣΗ E-0442/01

υποβολή: Marie-Nolle Lienemann (PSE) προς την Επιτροπή

(16 Φεβρουαρίου 2001)

Θέμα: Ευθύνη του Ηνωμένου Βασιλείου στην διαχείριση της κρίσης της ΣΕΒ

Δεν φρονεί η Επιτροπή ότι είναι απαραίτητο να κινήσει διαδικασία ενώπιον του Δικαστηρίου των Ευρωπαϊκών Κοινοτήτων ούτως ώστε να λογοδοτήσει το Ηνωμένο Βασίλειο για τα σφάλματα που οδήγησαν στην εξάπλωση της νόσου της σπογγώδους εγκεφαλοπάθειας των βοοειδών (ΣΕΒ);

Αυτή η προσφυγή φαίνεται ακόμα περισσότερο δικαιολογημένη, κατόπιν της δημοσίευσης της εκθέσεως της εξεταστικής επιτροπής, πρόεδρος της οποίας είναι ο λόρδος Philips, κατόπιν του σημαντικού αριθμού των θυμάτων που κατοικούν σε άλλα κράτη μέλη και όχι στο Ηνωμένο Βασίλειο αλλά και μιάς βρετανικής διάταξης περί αποζημιώσεως η οποία δεν τους περιλαμβάνει;

Απάντηση του κ. Byrne Εξ ονόματος της Ευρωπαϊκής Επιτροπής

(19 Απριλίου 2001)

Η Επιτροπή μπορεί να προσφύγει στο Δικαστήριο μόνον όταν κρίνει ότι ένα κράτος μέλος έχει παραβεί τηνποχρέωσή του εκ της συνθήκης ΕΚ, αν πληρούνται οι όροι που ορίζονται στο άρθρο 226 (πρώην άρθρο 169) της συνθήκης ΕΚ.

Αυτοί οι όροι είναι οι ακόλουθοι:

1. Η Ευρωπαϊκή Επιτροπή πρέπει να κρίνει ότι ένα κράτος μέλος έχει παραβείποχρέωσή του εκ της κοινοτικής νομοθεσίας"

2. Αρχικά πρέπει να παρέχεται η δυνατότητα στο κράτος μέλος να διατυπώνει τις παρατηρήσεις του"

3. Η Επιτροπή πρέπει να διατυπώνει στη συνέχεια αιτιολογημένη γνώμη επί του θέματος με την οποία το κράτος δεν συμμορφώνεται.

Επιπλέον η Ευρωπαϊκή Επιτροπή δεν κινεί, ούτε συνεχίζει να κινεί, αν χρειαστεί, διαδικασίες επί παραβάσει κατά κρατών μελών στις περιπτώσεις όπου το εν λόγω κράτος μέλος συμμορφώνεται τελικά με τιςποχρεώσεις του, ύστερα από την αρχική παρέμβαση της Ευρωπαϊκής Επιτροπής.

Η Ευρωπαϊκή Επιτροπή συνεχίζει να παρακολουθεί στενά τη συμμόρφωση του Ηνωμένου Βασιλείου με τιςποχρεώσεις του, σύμφωνα με την κοινοτική νομοθεσία όσον αφορά τη σπογγώδη εγκεφαλοπάθεια των βοοειδών (ΣΕΒ) και δεν θα διστάσει να κινήσει διαδικασίες επί παραβάσει, αν διαπιστωθεί κάποια νέα ή συνεχιζόμενη παράλειψη συμμορφώσεως.
ΓΡΑΠΤΗ ΕΡΩΤΗΣΗ P-0312/01

υποβολή: Sir Robert Atkins (PPE-DE) προς την Επιτροπή

(2 Φεβρουαρίου 2001)

Θέμα: Ενιαίος Ευρωπαϊκός Ουρανός

Τι πρόοδος έχει επιτελεσθεί όσον αφορά την εφαρμογή των διατάξεων σχετικά με τον Ενιαίο Ευρωπαϊκό Ουρανό; Ποιο είναι το σημερινό καθεστώς της Ομάδας Υψηλού Επιπέδου και πότε αναμένει η Επιτροπή ότι το Συμβούλιο Υπουργών θα λάβει την απαραίτητη απόφαση προκειμένου να τεθούν σε ισχύ οι προτάσεις της Επιτροπής;

Απάντηση της κας de Palacio εξ ονόματος της Επιτροπής

(12 Μαρτίου 2001)

Η έκθεση της ομάδαςψηλού επιπέδου για μεταρρυθμίσεις στη διαχείριση της εναέριας κυκλοφορίας (Single European Sky) περατώθηκε τον Νοέμβριο 2000 και προωθήθηκε στο Κοινοβούλιο καθώς και στο Συμβούλιο τον Δεκέμβριο 2000. Η εν λόγω έκθεση πρόκειται να δημοσιευθεί αλλά ήδη διατίθεται στην ηλεκτρονική διεύθυνση:

http://europa.eu.int/comm/transport/library/hlg-final-report-en.pdf.

Η Επιτροπή προτίθεται να εκδώσει ανακοίνωση σχετικά με την παρακολούθηση της εν λόγω έκθεσης εγκαίρως προκειμένου να συζητηθεί στο Ευρωπαϊκό Συμβούλιο της Στοκχόλμης στις 23 Μαρτίου 2001, κατόπιν δε να εκπονήσει σύντομα ορισμένες νομοθετικές προτάσεις αναφορικά με τις αρχές που διέπουν τον Ενιαίο Ευρωπαϊκό Ουρανό και με την οργάνωση των σχετικών ενεργειών.
ΓΡΑΠΤΗ ΕΡΩΤΗΣΗ E-0174/01

υποβολή: Patricia McKenna (Verts/ALE) προς την Επιτροπή

(1 Φεβρουαρίου 2001)

Θέμα: Αλιεία και αρχή της προφύλαξης

Η Συνθήκη της ΕΕ απαιτεί η κοινοτική πολιτική στον τομέα του περιβάλλοντος να βασίζεται επί της αρχής της προφύλαξης (άρθρο 174). Με ποιον τρόπο σκοπεύει η Επιτροπή να εφαρμόσει την αρχή της προφύλαξης στις αποφάσεις που αφορούν την αλιευτική πολιτική;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0174/01 και E-0214/01

(15 Μαρτίου 2001)

Η εφαρμογή της αρχής της πρόληψης αναγνωρίζεται σε δύο προσεχείς ανακοινώσεις της Επιτροπής ως ένα από τα βασικά στοιχεία για την επίτευξη της ενσωμάτωσης των απαιτήσεων περιβαλλοντικής προστασίας, συμπεριλαμβανομένης της διατήρησης της βιοποικιλότητας, στην Κοινή Αλιευτική Πολιτική. Κατά την άνοιξη αυτού του έτους θαποβληθούν στο Συμβούλιο και στο Κοινοβούλιο, πρώτον, μία στρατηγική για την ενσωμάτωση των απαιτήσεων περιβαλλοντικής προστασίας και, δεύτερον, ένα σχέδιο δράσης για την βιοποικιλότητα στα ιχθυαποθέματα.

Η Επιτροπή εξήγησε επίσης στην πρόσφατα εκδοθείσα ανακοίνωση για την αρχή της πρόληψης και τους πολυετείς μηχανισμούς καθορισμού των TAC(1) τον τρόπο με τον οποίο το εν λόγω έργο θα εφαρμοστεί στα είδη που είναι σημαντικά από εμπορικής άποψης. Οι δύο προαναφερθείσες ανακοινώσεις θα εξηγήσουν τον τρόπο με τον οποίο η αρχή της πρόληψης θα εφαρμοστεί ευρύτερα στα είδη που δεν αποτελούν στόχο, στα ενδιαιτήματα και στις αλληλοεπιδράσεις της τροφικής αλυσίδας οδηγώντας σε πλήρη ενσωμάτωση στην αλιευτική πολιτική.

Η Επιτροπή, ωστόσο, ήδη άρχισε να εφαρμόζει την αρχήν της πρόληψης στη διαχείριση της αλιείας. Σύμφωνα με την αρχή αυτή έχουν συμφωνηθεί μακροπρόθεσμα σχέδια διαχείρισης για περίπου 11 σημαντικά από εμπορικής άποψης ιχθυαποθέματα και έχει καθιερωθεί ηπό όρους απαγόρευση της αλιείας αμμόχελου για την προστασία των θαλασσοπουλιών.

(1) COM(2000)803 τελικό.